Rasha ta zargi Amirka kan hari a Siriya | Labarai | DW | 21.09.2016
Rasha ta zargi Amirka kan hari a Siriya
Amirka ta Rasha suna ci gaba da zargin juna kan tashe-tahsen hankula da ke ci gaba da ritsawa da Siriya.
A wanna Laraba Rasha ta yi zargin cewa akwai jirgin mai sarrafa kansa na kawance da Amirka take jagotanta da ya yi shawagi kusa da tawogar kayan agajin jinkai da aka kai hari. Sai dai mai magana da yawun rundunar sojin Rasha bai fito fili ya zargi Amirka da kai harin wanda ya janyo mutuwar ma'aikatan agaji.
Tun farko wani jami'in Amirka ya zargi mahukuntan Moscow da kai harin. Amma Rasha ta zargi Amirka da neman kawar da kan mutane bisa hakikanin abin da ya faru, wanda ya janyo mutuwar kimanin ma'aikatan agaji 20.
A wani labarin Faransa ta nemi Majalisar Dinkin Duniya ta hukunta gwamnatin Shugaba Bashar al-Assad ta Siriya wajen saka mata takunkumi saboda amfani da sinadari mai guba.
Kwanan wata 21.09.2016
Muhimman kalmomi Siriya, Rasha, Amirka, zargi
Permalink http://p.dw.com/p/1K6Dv
Shugaba Erdogan ya zargi Amirka da Isra'ila 05.01.2018